EkBass/fiwiki-20250220-pages-articles huggingface dataset:
Belovo

Belovo () on teollisuuskaupunki Kemerovon alueella Etelä-Siperiassa Venäjällä, 134 kilometriä Kemerovosta etelään. Tämä Kuznetskin laakion hiilikaivosalueen kaupunki on Belovon kaupunkipiirikunnan hallintokeskus. Belovon kylä mainitaan kirjallisissa lähteissä vuonna 1726. Kivihiiltä löydettiin vuonna 1851 ja sitä ryhdyttiin kaivamaan tuotannollisesti 1881. Kaivostoiminta kuitenkin loppui melko pian. 1930-luvulla kaivostoiminta käynnistettiin jälleen sinkkitehtaan myötä ja vuosikymmenen lopulla myös hiilentuotanto jatkui. Kaupungiksi paikkakunta muutettiin vuonna 1938. Vuoden 2010 väestönlaskennan mukaan kaupunkipiirikunnassa asui 134 513 henkeä. Heistä 76 764 oli Belovon kaupungista. Lisäksi kaupunkipiirikuntaan kuului neljä 10-16 tuhannen asukkaan kaupunkityyppistä taajamaa ja myös pari tuhatta maaseutukylien asukasta. Kuva:City Hall Belovo 5254.jpg| Kaupungintalo. Kuva:Railway station in Belov 1711.JPG|Rautatieasemaa. Kuva:Chapel in Belovo 5350.jpg|Jumaläidille omistettu rukoushuone. == Asukasluvun kehitys == Oheinen taulukko kuvaa kaupungin väkiluvun kehitystä. Vuosi 1939 1959 1970 1979 1989 2002 2010 Väkiluku ==Lähteet== == Aiheesta muualla == Luokka:Kemerovon alueen kaupungit
Korso (elokuva)

Korso on Akseli Tuomivaaran ohjaama kotimainen pitkä draamaelokuva vuodelta 2014. Sen ovat käsikirjoittaneet Kirsikka Saari ja Jenni Toivoniemi. Elokuva kertoo korsolaisesta Markuksesta, joka haaveilee katukoristähteydestä New Yorkissa. Elokuvan päärooleissa ovat Mikko Neuvonen, Niko Vakkuri, Iiro Panula, Iida Lampela, Richmond Ghansah ja Petri Manninen, joka palkittiin roolistaan parhaan miessivuosan Jussilla. Elokuva kuvattiin keväällä 2013 muun muassa Korsossa ja Helsingissä. Elokuvan ovat tuottaneet Mark Lwoff, Misha Jaari (Oy Bufo Ab) ja Elli Toivoniemi (Tuffi Films Oy). == Juoni == 20-vuotias Markus haaveilee katukoripallourasta Yhdysvalloissa, mutta todellisuudessa vain vetelehtii kavereidensa kanssa Vantaan Korsossa. Kun pikkusisko Heta tuo näytille uuden poikaystävänsä, kongolaistaustaisen Jojon, tämä nauraa Markuksen urahaaveille, mistä nuori mies vain sisuuntuu ja alkaa panostaa unelmaansa tosissaan. == Näyttelijät == == Vastaanotto == Korso tuli teatterilevitykseen 28. helmikuuta 2014 ja ylsi 10 789 katsojallaan sen vuoden ensi-iltaelokuvista sijalle 104. Iltalehden Tuomas Riskalan mielestä Korsossa ei ole pisaraakaan teeskentelyä, mikä tekee Akseli Tuomivaaran esikoiselokuvasta hänestä vaikuttavan. ”Tuomivaaran kerronta sykkii kuin kiinnijäämistä pelkäävän graffititaiteilijan pulssi keskellä yötä, mutta maalaa lopputuloksen valmiiksi tinkimättömällä itsevarmuudella.” Hän kehui myös kuvaustyötä ja katu-uskottavia musiikkivalintoja. Suomen Kuvalehden Matti Rämö antoi elokuvalle neljä tähteä ja ennusti sen ottavan paikkansa tekoaikansa henkeä vangitsevien nuorisokuvausten kaanonista elokuvien Täältä tullaan elämä! (1980) ja Sairaan kaunis maailma (1997) rinnalla, sortumatta niiden sosiaalipoliittiseen paatokseen. Keskisuomalaisen Kaisa Hiltusen mukaan vaivattoman ja spontaanin oloisesti rullaavassa elokuvassa ollaan kaiken aikaa hyvin lähellä päähenkilön näkökulmaa ja kokemusmaailmaa, ja tunnelmat vaihtelevat nuoruuden innosta ahdistukseen ja pelkoon. Kalevan Tero Vainiokin kehui Korsoa, mutta kirjoitti käsikirjoituksen seurailevan hieman turhan sovinnaisesti tällaisten tarinoiden tuttuja askelmerkkejä. Helsingin Sanomien Pertti Avola olisi myös kaivannut käsikirjoitukselta enemmän omaperäisyyttä ja selkeämpää draaman kaarta, mutta antoi sille kehujakin: ”Parasta käsikirjoituksessakin on aito tuntuma ympäristöön ja elämänpiiriin, muun muassa lukiolaisten ja koulunsa jättäneiden rajalinjaan, joka ei tunnu juuri muuttuneen omista lähiönuoruuden ajoistani.”, Lehdistöarviot. == Lähteet == == Aiheesta muualla == * Korso Bufon sivuilla * Korso Tuffin sivuilla * http://www.vantaansanomat.fi/artikkeli/222670-elokuva-korso-kuvataan-kevaalla * http://www.stara.fi/2013/02/13/vantaan-korso-saa-oman-elokuvansa/ Luokka:Suomalaiset draamaelokuvat Luokka:Vuoden 2014 suomalaiset elokuvat Luokka:Jussi-palkitut elokuvat
Wetarinviikunansyöjä

Wetarinviikunansyöjä (Sphecotheres hypoleucus) on kuhankeittäjien heimoon kuuluva varpuslintu. ==Levinneisyys== Wetarinviikunansyöjää tavataan kotoperäisenä Wetarin saarella Indonesiassa. Sen populaatio on luultavasti pieni, ja laji on luokiteltu silmälläpidettäväksi. ==Elintavat== Wetarinviikunansyöjä tunnetaan huonosti. Se elää useimmissa metsätyypeissä, mutta laji suosii metsänreunoja ja kuivia metsiä. Se käyttää ravinnokseen pääasiassa viikunoita. ==Lähteet== Luokka:Kuhankeittäjät
Australianviikunansyöjä

Australianviikunansyöjä (Sphecotheres vieilloti) on kuhankeittäjien heimoon kuuluva varpuslintu. ==Levinneisyys== Australianviikunansyöjää tavataan Australiassa ja Papua-Uudessa-Guineassa. Lajin on raportoitu olevan yleinen Australiassa, ja sen kannankehitys on vakaa. Se on luokiteltu elinvoimaiseksi. Australianviikunansyöjän sukupuolet eroavat hieman toisistaan ulkonäöltään. Lajin elinympäristöä ovat metsät ja puutarhat. Lintu syö hedelmiä ja liikkuu muutaman kymmenen yksilön parvina. ==Lähteet== Luokka:Kuhankeittäjät
Linjaliikenne Muurinen

Linjaliikenne Muurinen Oy on turkulainen linja-autoyritys. ==Historia== Vuonna 1966 Turussa oli kaksi linja-autoliikennettä hoitavaa yhtiötä, Turun kaupungin liikennelaitos ja yksityisten linja-autoilijoiden TLO, jolla oli tullut myyntiin Einar Westmannin osuus. Linja-autoista kiinnostunut Antti Muurinen osti sen yhdessä Veikko Rantalan kanssa. Kaupan mukana tuli Vanaja-merkkinen linja-auto. Toiminta alkoi 1.2.1966 linjoilla 1 ja 6. Pian hankittiin toinen, uudempi auto Nurmijärven linja-autoyhtiöltä. Joulukuussa aloitettiin uudella linjalla Kauppatori–Suikkila. Vuonna 1969 Veikko Rantala jäi pois yhtiöstä, ja Antti Muurinen jäi omistajaksi yksin.http://www.linjaliikennemuurinen.fi/fi/Yritys/Historia/1960-luku/ Seuraavana vuonna ostettiin Armas Aaltosen puoliosuus vanhan hautausmaan linjasta. Vuonna 1971 hankittiin ensimmäinen uusi, Autokorin valmistama linja- auto. Vuonna 1977 ostettiin Aarne Alisen puoliosuus ja kaupan mukana kaksi autoa. Hirvensalosta vuokrattiin huolto- ja tallipaikka.http://www.linjaliikennemuurinen.fi/fi/Yritys/Historia/1970-luku/ Vuonna 1981 yrityksen toiminimi muutettiin Ky:ksi ja merkittiin kaupparekisteriin. Samana vuonna alettiin rakentaa omaa toimitilaa Orikedolle.http://www.linjaliikennemuurinen.fi/fi/Yritys/Historia/1980-luku/ Vuonna 1985 Pasi Muurisesta tuli vakituinen työntekijä ja vuotta myöhemmin hänen vaimostaan. Heistä tuli vastuullisia osakkaita vuonna 1990. http://www.linjaliikennemuurinen.fi/fi/Yritys/Historia/1990-luku/ Antti Muurinen Ky muuttui vuonna 1995 osakeyhtiöksi, ja Pasi Muurisesta tuli toimitusjohtaja. Antti Muurinen siirtyi hallituksen puheenjohtajaksi.http://www.linjaliikennemuurinen.fi/fi/Yritys/Historia/Pasi%20Muurisen%20aikakausi/ Vuonna 2001 Antti Muurinen sai Turun kaupungilta Joukkoliikenne 100 vuotta -mitalin. Samana vuonna yrityksen nimi muuttui muotoon Linjaliikenne Muurinen Oy. http://www.linjaliikennemuurinen.fi/fi/Yritys/Historia/2000-luku/ ==Kalusto== Kalusto koostuu matalalattiabusseista, pikkubusseista ja 36-66-paikkaisista turistibusseista. http://www.linjaliikennemuurinen.fi/fi/Kalusto/Matalalattiabussit/ http://www.linjaliikennemuurinen.fi/fi/Kalusto/Pienet%20tilausautot/ http://www.linjaliikennemuurinen.fi/fi/Kalusto/Isot%20tilausautot/ http://www.linjaliikennemuurinen.fi/fi/Kalusto/Ilmatyynyalus/ == Kuvia == Muurisenliikenne8.JPG|Volvo 9700 Muurisenliikenne133.JPG|Volvo 8700 ==Lähteet== ==Aiheesta muualla== * Kuvia Linjaliikenne Muurisen busseista Bussidata-sivustolla Luokka:Suomalaiset linja-autoyhtiöt Luokka:Turun liikenne
Bray

Bray () on kylä Irlannin itärannikolla noin 22 kilometriä Dublinista etelään. Bray on turistien suosima paikka, jolla on pitkät perinteet dublinilaisten rantalomakohteena. www.braytowncouncil.ie Rautatien valmistuminen Dublinista vuonna 1834 oli alkusysäys kylän kehittymiselle. Brayn tunnettu historia ulottuu pronssikauteen saakka. Myös roomalaisten käynnistä ensimmäisellä vuosisadalla on löydetty todisteita. Historia == Lähteet == == Aiheesta muualla == Luokka:Irlannin kaupungit
Anthony Genge

Anthony Charles Genge (s. 22. toukokuuta 1952 Vancouver) on kanadalainen säveltäjä ja pianisti. Hän sai musiikin maisterin arvon Montrealin McGill- yliopistosta vuonna 1981 ja filosofian tohtorin arvon New Yorkin osavaltionyliopistosta, Buffalosta 1985. Hän aloitti uransa jazzpianistina teini-iässä. Hän opiskeli sävellystä Rudolf Komorousin johdolla Victorian yliopistossa (1976–9), Jo Kondon johdolla Tokiossa (1979) ja Bruce Matherin johdolla McGill-yliopistossa (1979–81). Hän saavutti säveltäjänä tunnustusta vuonna 1978, kun Eleven Steps voitti ensimmäisen palkinnon CBC:n kansallisessa nuorten säveltäjien radiokilpailussa. Hän voitti myös nuorten säveltäjien Robert Fleming -palkinnon 1981 ja Canadian Federation of University Women Creative Arts Awardin 1982. Vuonna 1981 Genge palasi Aasiaan tutkimaan Balin, Myanmarin ja Jaavan musiikkia.The Canadian Encyclopedia: Anthony Genge Vuosina 1982–5 Genge opiskeli Morton Feldmanin johdolla New Yorkin osavaltionyliopistossa Buffalossa. Hän on myös itse opettanut eri yliopistoissa. Monet hänen sävellyksistään ilmentävät aasialaisvaikutteita. Useiden japanilaisvaikutteisten teosten lisäksi hän on säveltänyt indonesialaiseen gamelaniin viittaavan lyömäsoitinteoksen Sunda (1989). Gengeltä ovat tilanneet teoksia muiden muassa Purcell String Quartet (Music for String Quartet, 1981, versio jousiorkesterille 1988), Vancouver New Music Society (Streams II, 1984) ja Magnetic Band (Quartet (On a Misty Night), 1987). == Lähteet == Luokka:Kanadalaiset säveltäjät Luokka:Vuonna 1952 syntyneet Luokka:Elävät henkilöt
Kaisu Klemetti

Kaisu Klemetti (s. 1946 Paavola) on suomalainen graafinen suunnittelija, joka on muotoillut monien suomalaisten yritysten ja järjestöjen tunnuksia ja 1990-luvulta lähtien postimerkkejä. 1970-luvun puolivälistä 1990-luvun alkuun Klemetti toimi mainostoimisto Harkonmäki Oy:n keskeisenä art directorina. Kahdeksanlapsisen perheen kuopuksena syntynyt Kaisu Klemetti kävi kansakoulun jälkeen Haapaveden Opiston ja Oulaisten kauppakoulun. Ensimmäisen mainosalan paikan Klemetti löysi Oulun Pohjois-Mainoksesta, kunnes pääsi Helsinkiin Mainosgraafikkojen kouluun ja Turkama & Kumppanit -mainostoimistoon. Sieltä Klemetti siirtyi Liikemainonta-McCannille ja vuonna 1974 Matti Harkonmäen nimeä kantavaan toimistoon. Siellä Klemetti suunnitteli mainontaa ja yritysgrafiikkaa suurille organisaatioille kuten hotelli- ravintolayhtiö Arctia, Neste, Tielaitos, Maaseudun Sivistysliitto ja Sosiaali- ja terveyshallitus. Harkonmäen tunnetuin mainoskampanja oli 1980-luvun puolivälissä metsäteollisuusjärjestöille tehty Suomi elää metsästä. Harkonmäki Oy ajautui monen muun mainostoimiston tavoin konkurssiin Suomen 1990-luvun alun lamassa.Anu Uimonen, Vanha mainosmies uskoo nuorten kapinaan, Helsingin Sanomat 29.11.2011 s. C5 Vuonna 1991 Klemetti perusti oman yrityksen, jonka puitteissa suunnittelee muun muassa monia postimerkkejä. Ruunaan retkeilyaluetta kuvaava Klemetin suunnittelema merkki valittiin maailman kauneimmaksi postimerkiksi 2001.Postimerkkejä suojelualueista, Luontoon.fi Klemetti asuu nykyisin puolet vuodesta Uudessa-Seelannissa. ==Lähteet== Luokka:Suomalaiset graafiset suunnittelijat Luokka:Suomalaiset mainonnan suunnittelijat Luokka:Vuonna 1946 syntyneet Luokka:Elävät henkilöt
Daryl Katz

Daryl Allan Katz (s. 31. toukokuuta 1961 Edmonton, Alberta) on kanadalainen liikemies. Katzin omaisuuden arvoksi arvioitiin maaliskuussa 2013 noin 2,6 miljardia Yhdysvaltain dollaria. Talouslehti Forbesin mukaan hän oli Kanadan 11. rikkain henkilö, ja koko maailman 554. rikkain henkilö.http://www.forbes.com/profile/daryl-katz/ Forbes Viitattu 31.10.2013. Suurimman osan omaisuudestaan Katz on hankkinut apteekkibisneksestä. Hänen Katz Group -yrityksensä pyörittää yli 1 800 apteekkia ympäri Pohjois- Amerikkaa. Katz on myös intohimoinen jääkiekon ystävä, ja omistaa NHL-joukkue Edmonton Oilersin sekä WHL-junioriliigan Edmonton Oil Kingsin. Hän on johtanut projektia uuden hallin rakentamiseksi Edmontonin keskustaan vanhentuneen Rexall Placen korvaajaksi. ==Lähteet== Luokka:Kanadalaiset liikemiehet Luokka:Vuonna 1961 syntyneet Luokka:Elävät henkilöt
Karjalan kannaksen rahasto

Karjalan kannaksen rahasto oli aiemmin Suomessa valtion rahasto, jonka tuottoja käytettiin Karjalan kannaksen hyväksi. == Säännökset == Vuonna 1924 annetun lainLaki ulkomaalaisen Suomessa olevasta hoidotta jääneestä omaisuudesta (5.9.1924). nojalla :valtion omaksi joutuneiden ja vastaisuudessa joutuvien kiinteistöjen ja muun omaisuuden myynnistä saatavista varoista sekä :saman lain nojalla valtiolle langenneista ja lankeavista käteisistä rahavaroista, sitten kun niistä on vähennetty lain täytäntöönpanosta Viipurin läänissä valtiolle johtuneet kustannukset, oli rahastosta vuonna 1931 annetulla laillaLaki Karjalan kannaksen rahastosta (22.5.1931). säädetty muodostettavaksi pysyvä valtion tulo- ja menoarvion ulkopuolella oleva rahasto, jonka vuotuiset korot ja muut tulot käytetään Karjalan kannaksen henkisen ja taloudellisen kehityksen tukemiseksi. Rahastosta annetun asetuksenAsetus Karjalan kannaksen rahastosta (31.12.1931). mukaan rahastosta vuosittain annetuista avustuksista päätti valtiovarainministeriö saatuaan lausunnon alaiseltaan tarkoitusta varten asetetulta neuvottelukunnalta. Tämän neuvottelukunnan muodostivat valtioneuvoston kolmeksi vuodeksi kerrallaan määräämät puheenjohtaja ja neljä jäsentä, joista yksi määrättiin varapuheenjohtajaksi. == Lähteet == === Lakiviitteet === Luokka:Luovutettu Karjala
Roy Hibbert

Roy Denzil Hibbert (s. 11. joulukuuta 1986 Queens, New York) on yhdysvaltalaissyntyinen jamaikalainen kilpauransa päättänyt koripalloilija, pelipaikaltaan sentteri. Hän edusti ammattilaisurallaan neljää NBA-joukkuetta, pisimpään Indiana Pacersia. Hibbert valittiin kahdesti NBA:n tähdistöotteluun ja kerran sarjan kakkospuolustustähdistöön. == Ura == Georgetownin yliopistossa ennen ammattilaisuraansa pelannut Hibbert oli ensimmäisen kierroksen varaus NBA:n vuoden 2008 varaustilaisuudessa. Hänet valittiin ensimmäisen kerran urallaan NBA:n tähdistöotteluun kaudella 2011–2012 ja toisen kerran kaudella 2013–2014. Jälkimmäisellä kaudella hänet valittiin myös kakkospuolustustähdistöön. Kaudella 2015–16 Indiana Pacers kauppasi hänet Los Angeles Lakersiin. Kesällä 2016 Hibbert siirtyi Charlotte Hornetsiinhttp://sports.yahoo.com/news/sources--roy-hibbert--hornets-reach- deal-002248470.html, minkä jälkeen hän edusti vielä Denver Nuggetsia. Hibbert ilmoitti virallisesti päättävänsä kilpauransa heinäkuussa 2018 oltuaan pelaamatta edelliskauden.https://eu.indystar.com/story/sports/2018/07/18/former-pacer- roy-hibbert-retires/795033002/ == Lähteet == == Aiheesta muualla == Luokka:Jamaikalaiset koripalloilijat Luokka:Yhdysvaltalaiset koripalloilijat Luokka:Vuonna 1986 syntyneet Luokka:Elävät henkilöt
Age of the Wicked

__NOTOC__ Age of the Wicked on yhdysvaltalaisen death metal -yhtyeen Pyrexian kolmas studioalbumi. Se julkaistiin vuonna 2007 levymerkillä Unique Leader Records. == Kappaleet == # # # # # # # # # # == Kokoonpano == * Eric Shute – laulu * Chris Basile – kitara, bassokitara * Lee Cozens – kitara, bassokitara * Justin DiPinto – rummut === Tuotanto === * Chris Basile – tuottaja, miksaaja * Jim Sabella – miksaaja * Kip Stork – masteroija * Toshihiro Egawa – kansikuva == Aiheesta muualla == * * Age of the Wicked discogs.com -sivustolla Luokka:Vuoden 2007 albumit Luokka:Pyrexian albumit
Salakapina

Salakapina oli aiemmin Suomessa rikosnimike, jolla viitattiin useisiin erilaisiin rikoksiin. == Salakapina yleisesti == Salakapinalla tarkoitettiin useiden henkilöiden yhteenlyöttäytymistä tottelemattomuuteen ja kapinoimiseen esivaltaa vastaan. Vuoden 1889 rikoslaissa puhuttiin vain vankien kapinasta, mutta merilaissa ja sotaväen rikoslaissa oli mainittu merimiesten ja sotaväkeen kuuluvien henkilöiden salakapina. === Vankien salakapina === Jos vankeja oli liittynyt yhteen ja he yhdessä olivat tehneet väkivaltaa sille, jonka huostassa tai vartioitavina he olivat, taikka väkivaltaa käyttäen tai sillä uhaten tehneet hänelle vastarintaa, taikka pakottaneet tai yrittäneet pakottaa hänet johonkin tekoon, taikka murtautuneet tai yrittäneet murtautua vankihuoneesta tai muusta säilöstä, oli kyseessä vankien salakapina.Rikoslaki (1889), 16. luku 12 §. === Meriväen salakapina === Jos meriväki yksissä tuumin liittyi yhteen ja kieltäytyi tottelemasta päällikköä, oli vuoden 1873 merilain mukaan kyseessä meriväen salakapina.Merilaki (1873), 65 §. === Sotilaiden salakapina === Jos sotilaat yksissä neuvoin päättivät kieltäytyä tottelemasta esimiehen käskyä taikka väkivallalla tai uhkauksella vastustaa sen toimeenpanoa taikka pakottaa esimiestä jotakin tekemään tai tekemättä jättämään taikka muuten tehdä hänelle väkivaltaa hänen ollessaan palveluksessa tai hänen palveluksensa takia, rangaistiin syyllisiä sotilaallisesta salakapinasta.Sotaväen rikoslaki (30.5.1919), 91 ja 95 §. == Katso myös == * Kapina == Lähteet == === Lakiviitteet === Luokka:Rikokset Luokka:Suomen oikeushistoria
Cruelty Beyond Submission

__NOTOC__ Cruelty Beyond Submission on yhdysvaltalaisen death metal -yhtyeen Pyrexian kokoelma-albumi. Se julkaistiin vuonna 2004 levymerkillä Rex Records. Kappaleet 1–3 ovat uusia, jotka julkaistiin myöhemmin yhtyeen kolmannella studioalbumilla Age of the Wicked. Kansikuvan on toteuttanut Jon Zig. == Kappaleet == # # # # # # # # # # # == Arvostelut == * Allmusic: Allmusic review * Aversionline.com: 5/10 Aversionline.com: Album review * The Metal Observer: 6.5/10 The Metal Observer: Album review == Lähteet == == Aiheesta muualla == * * Luokka:Vuoden 2004 kokoelma-albumit Luokka:Pyrexian albumit
Jennie Öberg

Jennie Öberg (s. 4. marraskuuta 1989 Piitime) on uransa keväällä 2020 lopettanut ruotsalainen maastohiihtäjä, joka edusti Piteå Elit Skidklubb -seuraa. Alle 23-vuotiaiden MM-kilpailuissa Otepäässä 2011 Öberg saavutti pronssia perinteisen hiihtotavan sprintissä. Vuotta myöhemmin Erzurumissa hän otti pronssia vapaan hiihtotavan sprintissä. Maastohiihdon maailmancupissa Öberg kilpaili ensimmäisen kerran Jällivaarassa marraskuussa 2010 sijoittuen 10 kilometrin vapaan hiihtotavan kilpailussa 61:nneksi. Ensimmäiset maailmancupin pisteensä hän saavutti tammikuussa 2011 oltuaan Liberecin vapaan hiihtotavan sprintissä yhdeksäs. Parisprintissä hän sijoittui seuraavana päivänä kahdeksanneksi Mia Erikssonin kanssa. Ensimmäisen palkintosijansa hän saavutti voittaessaan Rybinskin vapaan hiihtotavan sprintin tammikuussa 2015. Öberg sairasti koronaviruksen huhtikuussa 2020 ja ilmoitti siitä parantumisensa jälkeen toukokuussa lopettavansa uransa. == Lähteet == Luokka:Ruotsalaiset maastohiihtäjät Luokka:Vuonna 1989 syntyneet Luokka:Elävät henkilöt
Mia Eriksson

Mia Eriksson (s. 20. kesäkuuta 1987 Jällivaara) on ruotsalainen maastohiihtäjä, joka edustaa Piteå Elit Skidklubb -seuraa. Maastohiihdon maailmancupissa Eriksson kilpaili ensimmäisen kerran Jällivaarassa marraskuussa 2006, oltuaan mukana Ruotsin viestijoukkueessa. Ensimmäiseen henkilökohtaiseen kilpailuun hän otti osaa Tukholman perinteisen hiihtotavan sprintissä maaliskuussa 2007 sijoittuen 47:nneksi. Maailmancupin pisteille Eriksson ylsi ensimmäisen kerran Düsseldorfin vapaan hiihtotavan sprintissä joulukuussa 2008 ollen yhdeksäs. Toisen kerran hän saavutti yhdeksännen sijan samassa paikassa kaksi vuotta myöhemmin. Hän on saavuttanut kuudennen sijan kaksi kertaa parisprintissä ja kerran viestijoukkueen mukana. == Lähteet == Luokka:Ruotsalaiset maastohiihtäjät Luokka:Vuonna 1987 syntyneet Luokka:Elävät henkilöt
Klay Thompson

Klay Alexander Thompson (s. 8. helmikuuta 1990 Los Angeles, Kalifornia) on yhdysvaltalainen koripalloilija, olympiavoittaja ja maailmanmestari, pelipaikaltaan heittävä takamies. Hän edustaa NBA-liigassa pelaavaa Golden State Warriorsia. Thompson on tunnettu yhtenä NBA:n parhaista heittäjistä. == Ura == Thompson teki 23. tammikuuta 2015 ottelussa Sacramento Kingsiä vastaan uuden NBA-ennätyksen heittämällä yhdellä neljänneksellä 37 pistettä. Hän onnistui kaikissa 13 yrityksessään kolmannen neljänneksen aikana, mukaan lukien yhdeksän kolmen pisteen heittoa.Klay Thompson nets NBA-record 37-point quarter, finishes with 52 ESPN. Viitattu 24.1.2015. Konferenssifinaaleissa hän heitti ottelussa 41 pistettä ja ennätykselliset 11 onnistunutta kolmen pisteen heittoahttps://yle.fi/urheilu/3-8915630. Kauden päätteeksi Thompson juhli Warriorsin kanssa seurahistorian ensimmäistä mestaruutta 40 vuoteen. Joulukuussa 2016 Thompson heitti uudeksi ottelukohtaiseksi ennätyksekseen 60 pistettä.https://yle.fi/urheilu/3-9337043 Vuonna 2017 hän voitti Warriorsissa toisen NBA-mestaruutensa, vuonna 2018 kolmannen ja vuonna 2022 neljännen. Thompsonin polven eturistiside repeytyi NBA:n kuudennessa loppuottelussa 2019, ja samoin kävi hänen akillesjänteelleen juuri ennen kauden 2020–2021 alkua. Näiden vammojen vuoksi hän ei pelannut yli 2,5 vuoteen. Hän palasi NBA- kentille tammikuussa 2022, ja kauden päätteeksi Golden State Warriors voitti mestaruuden jäätyään Thompsonin poissaolon aikana pudotuspelien ulkopuolelle. === Maajoukkue === Thompson voitti Yhdysvaltain maajoukkueessa maailmanmestaruuden Espanjassa 2014. Kesäkuussa 2016 Thompson valittiin Yhdysvaltain olympiajoukkueeseen Rio de Janeiroon,http://www.usab.com/news- events/news/2016/06/2016-moly-team-announced.aspx missä maa voitti kultaa. == Muuta == Thompsonin isä Mychal Thompson oli NBA:n vuoden 1978 varaustilaisuuden ykkösvaraus ja pelasi liigassa 13 kauden ajan. Hän on kaksinkertainen NBA-mestari. Thompsonin pikkuveli Trayce Thompson on pelannut baseballia MLB-liigassa kaudesta 2015 alkaen. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1990 syntyneet Luokka:Elävät henkilöt
Feast of Iniquity

__NOTOC__ Feast of Iniquity on yhdysvaltalaisen death metal -yhtyeen Pyrexian neljäs studioalbumi. Se julkaistiin 29. lokakuuta 2013 levymerkillä Unique Leader Records. Albumia on kuvailtu yhtyeen raskaimmaksi sitten vuoden 1993 esikoisalbumin Sermon of Mockeryn. Albumin kansikuvan on toteuttanut Toshihiro Egawa. == Kappaleet == # # # # # # # # # # == Kokoonpano == * Chris Basile – kitara * Eric Shute – laulu * Shaun Kennedy – bassokitara * Dave Culross – rummut * Doug Bohn – rummut == Arvostelut == * New Noise Magazine: New Noise Magazine: Album review * Axis of Metal: 6/10 Axis of Metal: Album review * Metal Temple: 1/10 Metal Temple: Album review == Lähteet == == Aiheesta muualla == * * Luokka:Vuoden 2013 albumit Luokka:Pyrexian albumit
Gaia Vuerich

Gaia Vuerich (s. 4. heinäkuuta 1991 Cavalese) on uransa vuonna 2018 lopettanut italialainen maastohiihtäjä, joka edusti C.S. Carabinieri -seuraa. Maastohiihdon maailmancupissa Vuerich kilpaili ensimmäisen kerran Valdidentron vapaan hiihtotavan sprintissä helmikuussa 2009 sijoittuen 29:nneksi. Kymmenen parhaan joukkoon hän sijoittui ensimmäisen kerran Nové Měston vapaan hiihtotavan sprintissä tammikuussa 2014 oltuaan neljäs. Hän sivusi tätä uransa parasta maailmancup-sijaa Lahden sprintissä maaliskuussa 2014. Parisprintissä hän sijoittui kahdeksanneksi Ilaria Debertolisin kanssa Liberecissä tammikuussa 2013. Vuerich on osallistunut neljiin MM-kilpailuihin. Oslossa 2011 hän sijoittui vapaan hiihtotavan sprintissä 35:nneksi ja Val di Fiemmessä 2013 perinteisen hiihtotavan sprintissä 43:nneksi. Falunin MM-kilpailuissa 2015 hän oli parisprintissä yhdestoista ja perinteisen hiihtotavan sprintissä 33:s. Lahden MM-kilpailuissa 2017 hän sijoittui vapaan hiihtotavan sprintissä 15:nneksi. Sotšin olympialaisissa 2014 hän oli vapaan hiihtotavan sprintissä seitsemäs ja perinteisen parisprintissä 13:s. == Lähteet == Luokka:Italialaiset maastohiihtäjät Luokka:Vuonna 1991 syntyneet Luokka:Elävät henkilöt
Verismi (tieteenfilosofia)

Verismi (lat. veritas) tarkoittaa tieteenfilosofiassa näkemystä, jonka mukaan tieteen tarkoituksena on totuus. Tieteenfilosofinen verismi voidaan jakaa vielä näkemykseen, joka ajattelee 1) totuuden tuloksena ja 2) totuuden prosessina. Verististä tiedekäsitystä kutsutaan myös kognitivistiseksi käsitykseksi tieteestä ja sen vastakohtaa kutsutaan nimellä instrumentalismi. == Kirjallisuutta == * Luokka:Tieteenfilosofia
Rudolf Komorous

Rudolf Komorous (s. 8. joulukuuta 1931 Praha) on tšekkiläissyntyinen, Kanadan kansalaisuuden vuonna 1974 saanut säveltäjä ja fagotisti. Hän opiskeli fagotinsoittoa Prahan konservatoriossa vuosina 1946–52 ja Musiikin ja esittävien taiteiden Janáček-akatemiassa 1952–6 opettajanaan Karel Pivonka. Akatemiassa hän sai myös sävellysopetusta Pavel Bořkovecilta. Vuonna 1957 Komorous pääsi voittajaksi kansainvälisessä esittäjien kilpailussa Genevessä. Vuosina 1959–61 hän opetti fagotinsoittoa Pekingin konservatoriossa Kiinassa, ja palattuaan Prahaan hänestä tuli Prahan Kansallisteatterin ensifagotisti. Vuonna 1959 Komorous osallistui elektronisen musiikin erikoiskurssille Varsovassa. Vuonna 1961 hän oli mukana perustamassa Musica Viva Pragensista.The Canadian Encyclopedia: Rudolf Komorous Komorous muutti Kanadaan vuonna 1969 ja oli vuosina 1969–71 vierailevana professorina Macalester Collegessa Minnesotassa. Vuonna 1971 hän perusti Victorian yliopiston elektronisen musiikin studion ja alkoi opettaa siellä sävellystä ja teoriaa. Vuosina 1975–6 Komorous oli Victorian yliopiston puhemiehenä, ja tämän jälkeen hän toimi sen musiikkikoulun johtajana. Vuonna 1989 Komorousista tuli Simon Fraser -yliopiston nykytaiteiden koulun johtaja. Komorous on säveltänyt tilaustöitä muiden muassa Paul Brodielle, Peggie Sampsonille, Vancouver New Music Societylle, Esprit-orkesterille ja Vancouverin sinfoniaorkesterille. Säveltäjän varhaiset teokset hyödyntävät hänen omaa minimalistista tyyliään. Myöhemmin hän alkoi käyttää tonaalisia keskuksia joskus vaihdellen atonaalisten osioiden kanssa sekä pidempiä melodisia jaksoja ja muuta perinteistä materiaalia. Komorousin teosten joukossa ovat oopperat Lady Whiterose (1966) ja No no miya (1988) sekä kaksi sinfoniaa: 1. Stardust (1988) ja 2. Canadian (1990). == Lähteet == Luokka:Tšekkiläiset säveltäjät Luokka:Tšekkiläiset fagotistit Luokka:Kanadalaiset säveltäjät Luokka:Kanadalaiset fagotistit Luokka:Oopperasäveltäjät Luokka:Vuonna 1931 syntyneet Luokka:Elävät henkilöt
Obeisance Rising

Obeisance Rising on italialaisen teknisen death metalin yhtyeen Hideous Divinityn esikoisalbumi. Se julkaistiin vuonna 2012 levymerkillä Unique Leader Records. Obeisance Rising on konseptialbumi, joka perustuu John Carpenterin elokuvaan Pahan kehä. Albumin kansikuvan on toteuttanut Marchello Baltadjiev.Barnes & Noble: Hideous Divinity – Obeisance Rising == Kappaleet == # # # # # # # # # # # == Kokoonpano == * Enrico "H." Di Lorenzo – laulu * Fabio Bartoletti – kitara * Enrico Schettino – kitara * Flavio Marun Cardozo – bassokitara * Maurizio Montagna – rummut \+ Stefano Morabito – äänittäjä, miksaaja ==Lähteet== == Aiheesta muualla == * * Obeisance Rising discogs.com -sivustolla Luokka:Vuoden 2012 esikoisalbumit Luokka:Hideous Divinityn albumit Luokka:Konseptialbumit
Marmaray

Marmaray on rautatietunneli Turkissa Istanbulissa. Se kulkee Bosporinsalmen ali ja yhdistää siten Euroopan ja Aasian maanosat. Tunneli on 13 kilometriä pitkä. Se voi kuljettaa 1,6 miljoonaa matkustajaa päivässä. Tunnelin merenalainen osa on 1,4 kilometriä pitkä ja kulkee 60 metrin syvyydessä. Bosporinsalmen alittavaa tunnelia suunnitteli jo sulttaani Abd-ul-Mejid vuonna 1860. Pääministeri Recep Tayyip Erdoğan toteutti sen lopulta yhtenä suurista rakennushankkeistaan. Tunnelin rakentaminen alkoi 2004, ja se avattiin 29. lokakuuta 2013. Rakennustöitä hidastivat kaivutöissä esille tulleet arkeologiset löydöt. Lopullinen avajaispäivä oli Turkin tasavallan perustamisen 90. vuosipäivä. Tunneli on vedetty merenpohjaan lähelle seismisesti aktiivista aluetta. Se on saanut nimensä Marmaranmerestä ja turkin kielen sanasta ray eli raide. == Kuvia == File:Marmaraystairs.JPG|Porraskäytävä File:Marmaraystation.JPG|Aseman sisätiloja File:Marmaraytunnel.JPG|from Uskudar to Cankurtaran first fold File:Marmaraytunnel2.JPG|Näkymä tunnelista File:Marmaraytunnel3.JPG|Näkymä tunnelista File:Marmaraytunnel4.jpg|Näkymä tunnelista File:Marmaraytunnel5.JPG|Näkymä tunnelista File:Marmarayunderconstruction.jpg|Asema File:Marmarayunderconstruction2.JPG|Näkymä tunnelista File:Marmarayvehicle.JPG|Equipments of tower crane which carring File:Marmarayvehicle2.JPG|Equipments of tower crane which carring File:Marmaraytwotunnel.JPG|Kaksi erilaista tunnelinrakennusmenetelmää File:Marmarayways.JPG|Kyltti tunnelissa File:Twodifferenttube.jpg|Number 1 shows tunnel excavated by TBM, number 2 shows immsersed tunnel File:MarmaraytunelTBM.JPG File:Marmarayscrew.JPG|Betoniin porattu 30 senttimetriä pitkä ruuvinreikä File:MarmarayUskudarStationunderconstruction.JPG|Rakennustyömaata File:RailworkMarmaray.JPG|Raiteita == Lähteet == == Aiheesta muualla == Luokka:Istanbulin liikenne Luokka:Istanbulin rakennukset ja rakennelmat Luokka:Rautatietunnelit Luokka:Merenalaiset tunnelit
The Fratellis

The Fratellis on skotlantilainen indie rock -yhtye, joka perustettiin Glasgow'ssa vuonna 2005. The Fratellis on julkaissut yhteensä viisi studioalbumia. Yhtyeen tunnetuin kappale on debyyttialbumi Costello Musicilla oleva ”Chelsea Dagger”. Kappale on NHL:ssä pelaavan Chicago Blackhawksin maalilaulu. Yhtye piti taukoa heinäkuusta 2009 elokuuhun 2012, jäsenten keskittyessä omiin sivuprojekteihinsa. == Jäsenet == * Jon Fratelli (John Lawler) – laulu, kitara, piano (2005–) * Barry Fratelli (Barry Wallace) – basso (2005–) * Mince Fratelli (Gordon McRory) – rummut, perkussiot, banjo, taustalaulu (2005–) ;Kiertuejäsen * Will Foster – koskettimet, piano (2008–) == Diskografia == === Albumit === * * * * * * === EP:t === * * * * == Lähteet == Luokka:Skotlantilaiset rockyhtyeet Luokka:Brittiläiset indie rock -yhtyeet Luokka:Brittiläiset garage rock -yhtyeet
Flesh Consumed

Flesh Consumed on yhdysvaltalainen death metal -yhtye, joka perustettiin vuonna 2003 Santa Cruzissa, Kaliforniassa. Yhtye on julkaissut kaksi studioalbumia, joista jälkimmäinen, Ecliptic Dimensions of Suffering, ilmestyi syyskuussa 2010. == Jäsenet == * Corey Athos – laulu * Eric Cohen – bassokitara (2011–) * Brent Williams – rummut (2013–) * Shaune Kelley – kitara (2013–) == Diskografia == === Studioalbumit === * * === Muut albumit === * * * * * == Aiheesta muualla == * * Luokka:Yhdysvaltalaiset brutaalit death metal -yhtyeet
Mark Letestu

pienoiskuva|Letestu vuonna 2012. Mark Letestu (s. 4. helmikuuta 1985 Elk Point, Alberta Viitattu 31.10.2013.) on uransa päättänyt kanadalainen jääkiekkoilija. Letestu oli pelipaikaltaan keskushyökkääjä. == Ura == Hän aloitti NHL-uransa Pittsburgh Penguinsissa kaudella 2009–2010, ja siirtyi Columbus Blue Jacketsiin kesken kauden 2011–2012. Blue Jacketsista Letestu siirtyi kaudeksi 2015-2016 Edmonton Oilersiin. Siirtotakarajalla helmikuussa 2018 Letestu siirtyi Nashville Predatorsiin, joka siirsi hänet edelleen takaisin Columbukseen 4. kierroksen varausvuoroa vastaan. https://www.nhl.com/player/mark-letestu-8473914 https://www.nhl.com/news/columbus-acquires-mark-letestu-after-edmonton-trade- to-nashville/c-296348106?tid=278542340 NHL:n työsulun aikana syksyllä 2012 Letestu pelasi seitsemän ottelua Ruotsin toiseksi korkeimmalla sarjatasolla HockeyAllsvenskanissa pelaavassa Almtuna IS:ssä. Lisäksi Letestu toimi työsulun aikana apulaisvalmentajana AJHL-liigan Bonnyville Pontiacsissa, jossa hän pelasi vuosina 2002–2006. ==Lähteet== Luokka:Kanadalaiset jääkiekkoilijat Luokka:Vuonna 1985 syntyneet Luokka:Elävät henkilöt
Rektavekseli

Rektavekseli on sellainen vekseli, jossa vekselin asettaja on nimenomaan kieltänyt vekselin siirtämisen. Tätä siirtokieltoa sanotaan rektaklausuuliksi tai rektasopimukseksi. Kielto vaikuttaa niin, ettei vekseliä voida siirtää, indosseerata eikä myydä vekselioikeuksin, vaan ainoastaan tavallisen rektapaperin oikeuksin. Sellaisen vekselin nojalla on vain remittentillä vekselioikeus asettajaa ja tunnustajaa vastaan, eikä kiellonvastainen siirto synnytä mitään vekselioikeutta. == Lähteet == Luokka:Kauppaoikeus
Paul Postma

Paul-Edward Postma (s. 22. helmikuuta 1989 Red Deer, Alberta Viitattu 31.10.2013.) on kanadalainen jääkiekkoilija, pelipaikaltaan puolustaja. Hän pelaa Saksan pääsarjassa DEL-liigajoukkue Düsseldorfer EG:ssä. Ennen ammattilaisuraansa Postma pelasi juniorikiekkoa WHL-liigan Calgary Hitmenissä ja Swift Current Broncosissa. Hänet tunnetaan enimmäkseen hyökkäävänä puolustajana. == Tilastot == 2004–2005 Swift Current Broncos WHL 4 0 0 0 0 – – – – – 2005–2006 Swift Current Broncos WHL 58 2 9 11 6 4 0 0 0 0 2006–2007 Swift Current Broncos WHL 70 5 19 24 42 6 0 1 1 0 2007–2008 Swift Current Broncos WHL 2 0 0 0 2 – – – – – Calgary Hitmen WHL 66 14 28 42 30 16 6 4 10 4 2008–2009 Calgary Hitmen WHL 70 23 61 84 28 18 5 8 13 10 2009–2010 Chicago Wolves AHL 63 15 14 29 24 7 0 2 2 0 2010–2011 Atlanta Thrashers NHL 1 0 0 0 0 – – – – – Chicago Wolves AHL 69 12 33 45 20 – – – – – 2011–2012 Winnipeg Jets NHL 3 0 0 0 0 – – – – – St. John's IceCaps AHL 56 13 31 44 32 15 1 9 10 14 2012–2013 Winnipeg Jets NHL 34 4 5 9 6 – – – – – St. John's IceCaps AHL 27 7 11 18 16 – – – – – 2013–2014 Winnipeg Jets NHL 19 0 2 2 8 – – – – – St. John's IceCaps AHL 4 1 5 6 4 – – – – – 2014–2015 Winnipeg Jets NHL 42 2 4 6 16 – – – – – 2015–2016 Winnipeg Jets NHL 26 2 0 2 4 – – – – – Manitoba Moose AHL 7 1 2 3 2 – – – – – 2016–2017 Winnipeg Jets NHL 65 1 13 14 15 – – – – – 2017–2018 Boston Bruins NHL 14 0 1 1 2 – – – – – Providence Bruins AHL 13 1 8 9 4 4 0 3 3 0 2018–2019 Ak Bars Kazan KHL 57 8 20 28 12 4 2 1 3 0 2019–2020 Metallurg Magnitogorsk KHL 10 0 2 2 2 – – – – – HC Lugano NL 20 2 7 9 6 – – – – – 2020–2021 Klagenfurter AC ICEHL 20 8 14 22 2 – – – – – 2021–2022 Klagenfurter AC ICEHL 35 12 17 29 26 9 3 8 11 6 2022–2023 Klagenfurter AC ICEHL 45 10 21 31 27 9 1 2 3 0 2023–2024 Klagenfurter AC ICEHL 44 9 28 37 18 16 3 5 8 4 8 kautta yhteensä NHL 204 9 25 34 51 – – – – – 7 kautta yhteensä AHL 239 50 104 154 102 26 1 14 15 14 4 kautta yhteensä ICEHL 144 39 80 119 73 34 7 15 22 10 2 kautta yhteensä KHL 67 8 22 30 14 4 2 1 3 0 == Lähteet == Luokka:Kanadalaiset jääkiekkoilijat Luokka:Atlanta Thrashersin varaamat pelaajat Luokka:Vuonna 1989 syntyneet Luokka:Elävät henkilöt
Mammoth

Mammoth voi tarkoittaa muun muassa seuraavia: == Paikat Yhdysvalloissa == * Mammoth (Kalifornia) * Mammoth (Arizona) * Mammoth (Utah) == Muita merkityksiä == * Mammutti (vuoden 2009 elokuva), englanniksi Mammoth
Ecliptic Dimensions of Suffering

Ecliptic Dimensions of Suffering on yhdysvaltalaisen brutaalin death metalin yhtyeet Flesh Consumedin toinen studioalbumi. Se julkaistiin vuonna 2010 levymerkillä Unique Leader Records. Kappaleesta "Chamber of Torture" kuvattiin musiikkivideo. == Kappaleet == # # # # # # # # # # # # # == Kokoonpano == ;Yhtye * Corey Athos – laulu, muu grafiikka, layout * Taylor Holt – kitara * Cameron Porras – kitara * Nick Willbrand – bassokitara * Ron Casey – rummut ;Vierailevat muusikot * Craig Peters – kitarasoolo (kappale 11) * Matti Way – taustalaulu (kappaleet 5, 12 & 13) * Erik Lindmark – taustalaulu (kappale 1) * Luc Lemay – taustalaulu (kappale 4) ;Tuotanto * Zack Ohren – äänittäjä, miksaaja, masteroija * Stefano – masteroija * Jon Zig – kansitaide, grafiikka * Alex Colon – muu grafiikka, layout, logo * Kay Athos – muu grafiikka == Aiheesta muualla == * * Luokka:Vuoden 2010 albumit Luokka:Flesh Consumedin albumit
Kaya Turski

Kaya Turski (s. 3. toukokuuta 1988 Montreal, Quebec) on kanadalainen freestylehiihtäjä, joka kilpailee slopestylessa. Turski kilpaili freestylehiihdon maailmancupissa ensimmäisen kerran Mammothissa maaliskuussa 2012 voittaen slopestyle-kilpailun. MM-kilpailuissa vuonna 2011 hän sijoittui slopestylessa hopealle ja vuonna 2013 hän voitti maailmanmestaruuden. Turski on saavuttanut X Gameseissa seitsemän kultamitalia vuodesta 2010 lähtien. Hän on ollut yksi parhaimmista naisslopestylelaskijoista. == Lähteet == == Aiheesta muualla == *Kaya Turskin kotisivut Luokka:Kanadalaiset freestylehiihtäjät Luokka:Vuonna 1988 syntyneet Luokka:Elävät henkilöt
Josh Gorges

Josh Gorges (s. 14. elokuuta 1984 Kelowna, Brittiläinen Kolumbia Viitattu 31.10.2013.) on kanadalainen uransa päättänyt jääkiekkoilija, pelipaikaltaan puolustaja. Gorges on NHL-urallaan edustanut myös Montreal Canadiensia (2006–2014) ja San Jose Sharksia (2005–2006). Ennen ammattilaisuraansa Gorges pelasi neljän kauden ajan juniorikiekkoa kotikaupungissaan, WHL-liigan Kelowna Rocketsissa. ==Lähteet== Luokka:Kanadalaiset jääkiekkoilijat Luokka:Vuonna 1984 syntyneet Luokka:Elävät henkilöt
Anne Elvebakk

Anne Elisabeth Elvebakk-Linn (s. 10. toukokuuta 1966 Voss) on norjalainen ampumahiihtäjä, kolminkertainen maailmanmestari. Hän edusti aktiiviurallaan Voss Skiskyttarlagia. Elvebakk sai Falunin MM-kilpailuissa 1986 pronssia viestissä sekä sijoittui yhdeksänneksi sprinttikilpailussa (5 km) ja 11:nneksi normaalimatkalla (10 km). Lahden MM-kilpailuissa 1987 hän saavutti sprintissä ja viestissä pronssia. Hän voitti Chamonix'ssa 1988 normaalimatkan maailmanmestaruuden kahdesta sakkominuutista huolimatta. Viestissä hän sai hopeaa ja sprintissä pronssia. Elvebakk voitti sprintin (7,5 km) maailmanmestaruuden Feistritzissä 1989. Hän kiersi kaksi sakkokierrosta, kuten hopeamitalisti Svetlana Krastevakin. Normaalimatkalla (15 km) ja joukkuekilpailussa hän sai hopeaa. Hän voitti sprintin maailmanmestaruuden myös Oslossa 1990 ammuttuaan yhden ohilaukauksen. Viestissä hän sai hopeaa. Hän kuului Norjan hopeaviestijoukkueeseen myös Lahden MM-kilpailuissa 1991. Hän osallistui vaatimattomalla menestyksellä Albertvillen 1992 ja Lillehammerin 1994 olympialaisiin. Elvebakk voitti maailmancupin kokonaiskilpailun kaudella 1987–1988, sijoittui toiseksi kausilla 1986–1987 ja 1989–1990 sekä kolmanneksi kaudella 1990–1991. Hän voitti viisi maailmancupin osakilpailua, sijoittui seitsemän kertaa toiseksi ja kolme kertaa kolmanneksi. == Lähteet == Luokka:Norjalaiset ampumahiihtäjät Luokka:Vuonna 1966 syntyneet Luokka:Elävät henkilöt
New Order of Intelligence

New Order of Intelligence on yhdysvaltalaisen brutaalin death metalin yhtyeen Flesh Consumedin EP-levy. Se julkaistiin vuonna 2009 levymerkillä Sevared Records. Kappaleet 1–4 ovat ennen julkaisemattomia kappaleita. Kappale 5 ilmestyi yhtyeen edellisellä studioalbumilla ...Mutilate, Eviscerate, Decapitate... sekä kappale 6 ilmestyi yhtyeen varhaisella omakustanne-EP:llä Inhuman Butchery. == Kappaleet == # # # # # # == Kokoonpano == * Nick Willbrand – bassokitara * Taylor Holt – kitara * Corey Athos – laulu, samplet * Chris Barnum – rummut === Muut tekijät === * P.Timm – kansikuva * Alex Colon – layout * Zack Ohren – äänittäjä, miksaaja, masteroija == Aiheesta muualla == * * Luokka:Vuoden 2009 EP:t Luokka:Flesh Consumedin albumit
Sotaväen kunniatuomioistuin

Sotaväen kunniatuomioistuin oli aiemmin Suomen sotaväessä toiminut armeijan sisäinen tuomioistuin, joka käsitteli upseereiden kunniaan liittyviä kysymyksiä. == Säännökset == Sotaväen kunniatuomioistuimista säädettiin Suomessa vuonna 1919 laki.Laki sotaväen kunniatuomioistuimista (30.6.1919) Kunniatuomioistuin tuli olla jokaisessa Suomen valtakunnan maasotaväen divisioonassa ja erillisessä prikaatissa. Samoin oli merisotaväkeä varten oma kunniatuomioistuin. === Kunniatuomioistuin === Kunniatuomioistuimen tehtävänä oli rangaista upseereja teoista, jotka olivat omiaan vähentämään kunnioitusta upseeristoa kohtaan. Hairahduksesta, joka oli kunniatuomioistuimen käsiteltävä, voitiin syyllinen tuomita saamaan varoitus, tuomioistuimen määräyksen mukaan joko yksityisesti tai julkisesti koolla olevan upseeriston edessä, taikka julistettiin hänet raskaammanlaatuisissa tapauksissa velvolliseksi eroamaan virastaan sotaväessä. === Kunnianeuvosto === Jokaiseen armeijan ja merisotaväen rykmenttiin, erilliseen pataljoonaan ja muuhun niiden veroiseen joukko-osastoon oli lisäksi muodostettava kunnianeuvosto. Sen tehtävänä oli auttaa neuvoilla yksityisiä upseereita kunniakysymyksissä, yrittää sovitella kunniariitoja, koota aineisto ja toimittaa valmistava tutkimus kunniatuomioistuimen käsiteltävissä asioissa. === Sovinto-oikeus === Jos upseerien kesken oli tapahtunut kunnianloukkaus, johon ei sisältynyt kuuliaisuuden rikkomista taikka käskynalaisen sortamista ja jonka ei myöskään katsottu kuuluvan kunniatuomioistuimelle, ja jos ei kunnianeuvoston välityksellä ollut voitu saada aikaan lain kanssa sopusoinnussa olevaa ja asianosaisten arvon mukaista sovintoa, niin jommankumman asianomaisen pyynnöstä, taikka muutenkin, milloin asianomainen päällikkö katsoi sen tarpeelliseksi, asian ratkaiseminen lykättävä sovinto-oikeuteen. Sovinto- oikeuden oli koetettava asianosaisia kuulustelemalla ja tarpeen vaatiessa muita selvityksiä hankkimalla saada selvyys riidan aiheesta ja asian oikeasta laidasta sekä esitettävä sitten asianosaisille sellainen sovintoehdotus, joka tuottaa loukatulle kohtuullisen hyvityksen. Jos ehdotusta ei hyväksytty, oli sovinto-oikeuden välitystuomiolla lopullisesti määrättävä asianosaisten noudatettavaksi lain kanssa sopusoinnussa oleva sovinto. == Lähteet == === Lakiviitteet === Luokka:Suomen puolustusvoimat Luokka:Suomen entiset tuomioistuimet
...Mutilate, Eviscerate, Decapitate...

__NOTOC__ ...Mutilate, Eviscerate, Decapitate... on yhdysvaltalaisen, brutaalia death metalia soittavan Flesh Consumedin ensimmäinen studioalbumi. Se julkaistiin vuonna 2008 levymerkillä Sevared Records. == Kappaleet == # # # # # # # # # == Kokoonpano == === Yhtye === * Corey Athos – laulu, kitara, tuottaja * Lenard Atalig – kitara, taustalaulu * Phil Perez – basso, taustalaulu * Alex Colon – rummut, taustalaulu, tuottaja === Tuotanto === * Zack Ohren – tuottaja, äänittäjä, miksaaja, masteroija * P. Timm – grafiikka === Vierailevat muusikot === * Dusty Boisjolie – laulu (kappale 3) * Angel Ochoa – laulu (kappale 3) * Shawn Whitaker – laulu (kappale 3) * Obie Flett – laulu (kappaleet 3 & 9) * Hidenori Sato – laulu (kappaleet 3 & 5) * Blue Jensen – laulu (kappaleet 1 & 3) == Arvostelut == * Metal Crypt: 3.5/5 Metal Crypt: Album review * The Metal Observer: 6/10 The Metal Observer: Album review == Lähteet == == Aiheesta muualla == * * Luokka:Vuoden 2008 esikoisalbumit Luokka:Flesh Consumedin albumit
Laavakupoli

Laavakupoli on tulivuoreen liittyvä jyrkkärinteinen laavakumpare. Se syntyy laavasta, jota työntyy ulos purkausaukosta joko yhdellä kertaa tai yleensä useamman perättäisen purkauksen aikana. Laavakupoli syntyy samaan tapaan kuin laavavirta, kun magmaa pulppuaa maanpinnalle rauhallisesti. Prosessissa on niin vähän kaasuja ja painetta, että purkautuva massa ei räjähtele ja lennä korkealle. Laavavirtaan verrattuna laavakupolin muodostava magma on jäykempää, eikä siksi lähde valumaan vaan kasautuu purkausaukon luokse. == Lähteet == == Aiheesta muualla == Luokka:Tulivuoret Luokka:Seulonnan keskeiset artikkelit
Jaroslav Janus

Jaroslav Janus (s. 21. syyskuuta 1989 Presov, Tšekkoslovakia Viitattu 31.10.2013.) on slovakialainen jääkiekkomaalivahti, joka pelaa kotimaansa pääsarja Extraliga-joukkue HC Košicessa. Janus pelasi vuodet 2007–2012 Pohjois-Amerikassa, ensin OHL-junioriliigan Erie Ottersissa, ja myöhemmin ammattilaisena Tampa Bay Lightningin organisaatiossa. Jääkiekkoväen tietoisuuteen hän nousi alun perin erinomaisilla esityksillään vuoden 2009 nuorten MM-kisoissa, joissa Slovakia yllätti muun muassa Yhdysvallat. Ensimmäiset aikuisten arvokisat Janusille oli vuoden 2013 MM-kisat, joissa hän oli Slovakian kakkosmaalivahtina, Rastislav Staňan hoitaessa ykkösvahdin virkaa. Janus edusti Slovakiaa myös jääkiekon MM-kilpailuissa vuonna 2017. ==Lähteet== Luokka:Slovakialaiset jääkiekkomaalivahdit Luokka:Tampa Bay Lightningin varaamat pelaajat Luokka:Vuonna 1989 syntyneet Luokka:Elävät henkilöt
Devin Logan

Devin Logan (s. 17. helmikuuta 1993 West Dover, Vermont) on yhdysvaltalainen freestylehiihtäjä, joka kilpailee slopestylessa sekä half-pipessa. Hän voitti hopeaa Sotšin olympialaisissa 2014 ensimmäistä kertaa järjestetyssä slopestylessa. Nuorten MM-kilpailuissa Uudessa-Seelannin Snow Parkissa ja Cardronassa vuonna 2010 Logan saavutti pronssia sekä slopestylessa että helf- pipessa. Vuoden 2012 nuorten MM-kilpailuissa Chiesa in Valmalencossa hän voitti slopestylessa kultaa. Aikuisten MM-kilpailuihin hän osallistui Park City Mountain Resortissa 2011 sijoittuen viidenneksi sekä slopestylessa että half-pipessa. Logan kilpaili freestylehiihdon maailmancupissa ensimmäisen kerran La Plagnessa maaliskuussa 2011 sijoittuen half-pipessa toiseksi. Ensimmäisen voittonsa hän saavutti Cardronan half-pipessa elokuussa 2012 ja toisen vuotta myöhemmin samassa kilpailussa. Slopestylessa hän on sijoittunut parhaimmillaan toiseksi Mammothissa maaliskuussa 2012. X Gameseissa Logan on saavuttanut kaksi hopeaa ja yhden pronssin. == Lähteet == == Aiheesta muualla == *Devin Loganin kotisivut Luokka:Yhdysvaltalaiset freestylehiihtäjät Luokka:Yhdysvaltalaiset olympiamitalistit Luokka:Vuonna 1993 syntyneet Luokka:Elävät henkilöt
Fermented Slaughter / Inhuman Butchery

__NOTOC__ Fermented Slaughter / Inhuman Butchery on yhdysvaltalaisen brutaalin death metalin yhtyeen Flesh Consumedin kokoelma-albumi. Se julkaistiin vuonna 2007 levymerkillä Sevared Records. Albumi koostuu yhtyeen kahden aiemman EP:n kappaleista. Kappaleet 1–3 nauhoitettiin syys–lokakuussa 2006, ja kappaleet 4–6 touko–kesäkuussa 2006. == Kappaleet == # # # # # # # == Kokoonpano == * Corey Athos – laulu, kitara, tuottaja * Lenard Atalig – kitara * Phil Perez – basso * Alex Colon – rummut, laulu, tuottaja, layout, logo === Tuotanto === * P. Timm – kansikuva * Aaron Rauber – tuottaja, äänittäjä, miksaaja, masteroija == Aiheesta muualla == * * Luokka:Vuoden 2007 kokoelma-albumit Luokka:Flesh Consumedin albumit
Tabrett Bethell

Tabrett Bethell (s. 13. toukokuuta 1981 Sydney, Uusi Etelä-Wales, Australia) on australialainen näyttelijä. Parhaiten hänet tunnetaan vuosina 2009–2010 tuotetusta televisiosarjasta Totuuden miekka, jossa hän esitti Cara Masonia. Vuonna 2010 Bethell voitti parhaan naisnäyttelijän palkinnon Manhattanin elokuvafestivaaleilla elokuvassa Anyone You Want esittämästään roolista. Vuonna 2012 hän oli myös Fangoria Chainsaw -palkintoehdokkaana vuoden 2010 elokuvasta The Clinic. Vuonna 2012 Bethell valittiin näyttelemään suositun Bollywood-toimintaelokuvasarjan kolmenteen osaan, Dhoom 3:een. == Filmografia == Vuosi Nimi Rooli 2001 Life Support 2007 Mr. Right Lead The Swallow Veronika Le’Morel Strangers Lovers Killers Chris 2009–2010 Totuuden miekka Cara Mason 2010 The Clinic Beth Church Anyone You Want Amy Cops LAC Eve Louizos 2011 Poe Sarah Elmira Royster Sanctuary Lia 2013 Dhoom 3 Victoria ==Lähteet== == Aiheesta muualla == * Luokka:Australialaiset näyttelijät Luokka:Vuonna 1981 syntyneet Luokka:Elävät henkilöt
Federico Cartabia

Federico "Fede" Nicolás Cartabia (s. 20. tammikuuta 1993 Rosario, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan laitalinkki tai hyökkäävä keskikenttäpelaaja. == Seurajoukkueura == Cartabia siirtyi 13-vuotiaana kotimaastaan Argentiinasta espanjalaisseura Valencian junioriakatemiaan. Seuran reservijoukkueeseen hän nousi kaudella 2012–2013, joka pelasi tuolloin maan kolmanneksi korkeimmalla sarjatasolla Segunda División B:ssä.Argentina quiere llevarse a Fede Super Deporte. Viitattu 1.11.2013. Cartabia pääsi mukaan edustusjoukkueen harjoituskaudelle kesällä 2013 onnistuttuaan vakuuttamaan joukkueen päävalmentaja Miroslav Đukićin. Heinäkuussa 2013 hän solmi seuran kanssa uuden vuoden 2017 kesäkuuhun asti ulottuvan sopimuksen, mikä sisälsi 20 miljoonan euron ulosostopykälän.Fede Cartabia renueva hasta 2017 Vavel. Viitattu 1.11.2013. Hän pelasi ensimmäisen ottelunsa Primera Divisiónissa 17. elokuuta 2013 1–0-kotivoitossa Málagaa vastaan.Valencia edge victory ESPN. Viitattu 1.11.2013. 24\. lokakuuta 2013 hän teki ensimmäiset maalinsa (2) edustusjoukkueessa Eurooppa-liigan lohkovaiheen ottelussa sveitsiläistä FC St. Gallenia vastaan.Rampant Valencia make light work of St Gallen UEFA. Viitattu 1.11.2013. 11\. heinäkuuta 2014 Cartabia siirtyi yhden kauden kestävällä lainasopimuksella Córdobaan.Fede Cartabia jugará cedido un año en el Córdoba Marca. Viitattu 12.7.2014. == Lähteet == == Aiheesta muualla == * Fede Cartabian tilastot BDFutbol-sivustolla Luokka:Argentiinalaiset jalkapalloilijat Luokka:Vuonna 1993 syntyneet Luokka:Elävät henkilöt